open-index/open-wikipedia-markdown huggingface dataset:
Zorita

**Zorita** puet estar:

## Lugars y municipios
* **[[Zorita (Cáceres)]]**, un municipio espanyol d'a provincia de Cáceres (Extremadura).
* **[[Zorita (Ledesma)]]**, un lugar espanyol en o municipio de Ledesma d'a provincia de Salamanca (Castiella y Leyón).
* **[[Zorita (Valverdón)]]**, un lugar espanyol en o municipio de Valverdón d'a provincia de Salamanca (Castiella y Leyón).
* **[[Zorita de la Frontera]]**, un municipio espanyol d'a provincia de Salamanca (Castiella y Leyón).
* **[[Zorita de la Loma]]**, un lugar espanyol en o municipio de Santervás de Campos en a provincia de Valladolit (Castiella y Leyón).
* **[[Zorita de los Canes]]**, un municipio espanyol d'a provincia de Guadalachara (Castiella-La Mancha).
* **[[Zorita de los Molinos]]**, un lugar espanyol en o municipio de Mingorría d'a provincia d'Ávila (Castiella y Leyón).
* **Zorita del Maestrazgo**, o nombre en castellano de Zurita, un municipio espanyol d'a provincia de Castellón (País Valenciano).
* **[[Zorita del Páramo]]**, un lugar espanyol en o municipio de Páramo de Boedo d'a provincia de Palencia (Castiella y Leyón).
* **[[Almonacid de Zorita]]**, un municipio espanyol d'a provincia de Guadalachara (Castiella-La Mancha).

## Atros
* **[[Central nucleyar de Zorita]], una [[central nuclear]] en o [[municipio]] d'[[Almonacid de Zorita]] en a [[Provincias d'Espanya|provincia]] de [[Provincia de Guadalachara|Guadalachara]] ([[Castiella-La Mancha]]).
* **Zorita (apelliu)**, un [[apelliu]] de tipo [[Apelliu toponimico|toponimico]] derivau d'os lugars [[Homonimia|homonimos]].
* **Zorita (grupo musical)**, un [[grupo musical]] [[Países Baixos|neerlandés]].
* **Zorita (mineral)**, un [[mineral]].
* **Zorita-Las Quintanas''', un chacimiento arqueolochico en o municipio espanyol de Valoria la Buena en a provincia de Valladolit (Castiella y Leyón).
Mamografía

A **mamografía** ye lo proceso de fer servir rayos X de baixa enerchía (per un regular arredol de 30 kVp) pa examinar o peito humán pa lo diagnostico y la detección. L'obchectivo d'a mamografía ye la detección temprana d'o cancer de mama, cheneralment per meyo d'a detección de masas u microcalcificacions caracteristicas.

Igual que con totas as radiografías, as mamografías fan servir dosi de radiación ionizant pa creyar imáchens. Istas imáchens dimpués s'analisan en busca d'escubrimientos u trobos anormals. Ye habitual emplegar rayos X de menor enerchía que os emplegaus pa la radiografía d'uesos. A mamografía puede estar 2D u 3D (tomosintesi), seguntes l'equipo disponible y/o lo proposito de l'examen. A ecografía, a ductografía, a mamografía per emisión de positrons y la resonancia magnetica nucleyar son complementos d'a mamografía. A ecografía per un regular se fa servir pa una avaluación adicional d'as masas que se troban en a mamografía u las masas palpables que pueden u no veyer-se en as mamografías.

Pa la muller promeyo, o Grupo de treballo de servicios preventivos d'os Estaus Unius recomienda (2016) fer una mamografía cada dos anyos entre as 50 y las 74 anyadas d'edat.

## Referencias
Radiografía

A **radiografía** ye una tecnica d'imachen que fa servir rayos X, rayos gamma u radiación ionizant semellant y radiación no ionizant pa veyer a forma interna d'un obchecto. As aplicacions d'a radiografía incluyen a radiografía medica ("diagnostica" y "terapeutica") y la radiografía industrial. Se fan servir tecnicas semellants en a seguranza d'os aeropuertos (an os *escaners corporals* cheneralment fan servir rayos X de retrodispersión).

Pa creyar una imachen en radiografía convencional, un chenerador de rayos X produz un faz de rayos X y se prochecta enta l'obchecto. Una bella cantidat de rayos X u atra radiación ye absorbida per l'obchecto, dependendo d'a densidat y composición estructural de l'obchecto. Os rayos X que pasan a traviés de l'obchecto son capturaus dezaga de l'obchecto per un detector (ya sía una cinta fotografica u un detector dichital). A cheneración d'imáchens bidimensionals planas per meyo d'ista tecnica se denomina *radiografía de prochección*.

En a tomografía computarizada, una fuent de rayos X y os detectors asociaus chiran arredol d'o sucheto, que a la suya vegada se mueve a traviés d'o faz conico de rayos X produciu. Qualsequier punto dau adintro d'o sucheto ye trascruzau dende muitas adrezas per muitos fas diferents en diferents intes. A información sobre l'atenuación d'istos fas se recopila y se sozmete a calculo pa chenerar imáchens bidimensionals en tres planos (axial, coronal y sachital) que pueden procesar-se mas pa producir una imachen tridimensional.

## Referencias
Ecografía

A **ecografía** ye un procedimiento de diagnostico emplegau en os hespitals y clinicas que emplega l'ultrasón pa creyar imáchens bidimensionals u tridimensionals. Un chicot traste muit semellant a un microfono clamau transductor emite ondas d'ultrasons. Istas ondas sonoras d'alta frecuencia se transmiten enta l'aria d'o cuerpo baixo estudio, y se recibe lo suyo eco. O transductor ye lo responsable de ninviar chicoz pulsos d'ondas acusticas d'alta frecuencia, inaudibles per o sentiu humán as cuals van enta l'interior d'o cuerpo. Istas rebotarán sobre organos, teixius u fluidos y l'aparato rechistrará os cambios minimos d'o soniu. Un ordinador converte iste eco en una imachen que amaneix en a pantalla. Iste proceso ocurre gracias a lo clamau efecto piezoelectrico.

En comparanza con atras modalidaz d'imáchens medicas, a ecografía tien cuantas avantallas. Proporciona imáchens en tiempo real, ye portatil y, per tanto, se puede levar chunto a lo leito. Tien un costo substancialment mas baixo que atras estrategias d'imáchens y no fa servir radiación ionizant nociva. Os inconvenients incluyen cuantas buegas en o suyo campo de visión, a necesidat de cooperación d'o pacient, a dependencia d'o fisico d'o pacient, a dificultat pa obtener imáchens d'estructuras enfoscadas per uesos, aire u gases, y la necesidat d'un operador cualificau, per un regular con capacitación profesional. A resultas d'istos inconvenients, as implementacions novedosas d'ecografía portatils son ganando popularidat. Istos dispositivos en miniatura monitorian de contino os signos clinicos y alertan debant de l'aparición de sinyals tempranos d'anormalidat.

## Referencias
Mastectomía

A **mastectomía** ye lo termin medico pa la extirpación quirurchica d'un u toz dos peitos, parcial u de tot. Per un regular, se realiza una mastectomía pa tractar o cáncer de mama.  En cualques casos, as mullers que se creye que tienen un alto risgo de cáncer de mama se sozmeten a la operación como medida preventiva. Alternativament, cualques mullers pueden trigar sozmeter-se a una escisión local ampla, tamién conoixida como lumpectomía, una operación en a cual s'extraye un chicot volumen de teixiu mamario que contiene lo tumor y un marguin circumdant de teixiu sano pa conservar o peito. Tanto a mastectomía como la lumpectomía se conoixen como *terapias locals* pa lo cáncer de mama, enfiladas a l'aria d'o tumor, a diferencia d'as terapias sistemicas, como la quimioterapia, a terapia hormonal u la immunoterapia.

## Referencias
Quimioterapia

A **quimioterapia** (a ormino abreviada como **quimio**) ye una mena de tractamiento contra lo cáncer que fa servir un u mas medecinas contra lo cáncer (achents quimioterapeuticos u achents alquilants). A quimioterapia se puede administrar con una intención curativa (que cuasi de cutio embreca combinacions de medecinas) u puede tener como obchectivo alongar a vida u reducir os simptomas (quimioterapia paliativa).

## Referencias
Immunoterapia

A **immunoterapia** ye un tractamiento medico que consiste en administrar substancias que estimulen o sistema immunitario de l'organismo a la fin de luitar contra diferents malotías, en particular bels cáncers hematolochicos, malotías dechenerativas y malotías autoimmunitarias sistemicas. Per extensión, a immunoterapia designa igualment a una terapia que utilice proteínas producidas per as celulas d'o sistema immunitario, en particular as immunoglobulinas, sin que l'obchectivo d'ista terapia sía necesariament a estimulación d'a immunidat.

## Referencias
Cine belico

O **cine belico** u **cine de guerra** ye un chenero cinematografico a on a cinta u serie de televisión se centra mas que mas en a guerra, gosando estar los suyos protagonistas prencipals militars u miembros de fuerzas paramilitars y amostrando escenas de batallas. Se tracta d'un chenero con caracteristicas propias y diferenciadas y que gosa tractar de conflictos belicos escaicius mientres o sieglo XX, en destacando entre as muitas guerras d'ixe sieglo la Segunda Guerra Mundial y la Guerra de Vietnam, fácil que en estar lo cine estausunidense un d'os prencipals países productors de cintas y en estar Estaus Unius fundament implicau en todas dos guerras.

Se tracta d'un chenero prou transversal, en ser capable d'incorporar elementos propios de cualsiquier atro chenero, existindo asinas cintas de cine belico que fan parte tamién d'o cine de comedia, d'o cine policiaco, d'o cine de drama, etc.

## Clasificacions y subcheneros
Bi ha muitas formas d'aproximar-se enta lo chenero y, en consecuencia, muitas posibles clasificacions, encara que a ormino muitas cintas no acceptan estar clasificadas clarament en un d'istos subcheneros.

* Seguntes a consideración moral d'a guerra.
* Seguntes amuestre la cinta una individualidat como protagonista u una colectividat.
* Seguntes o medio fisico a on se produz la luita.
* Seguntes a guerra concreta a on s'ambienta la cinta.
* Seguntes o chenero u cheneros que tamién en son presents en a cinta.

### Posición moral sobre la guerra

### Tipo de protagonista

### Tipo de guerra u batalla

### Guerra u batalla

### Atros cheneros

## Cintas destacadas d'o chenero

A selección de cintas d'ista lista s'ha feito a partir de bellas listas u recopilacions en libros y atras publicacions de criticos cinematograficos, en adhibindo-ie d'una man cintas destacadas d'os zaguers anyos y d'atra man bellas cintas destacadas de cines de países menors. A mas se li ha d'adhibiu a la lista cintas representativas de bellos conflictos belicos sobre los cuals no bi ha garra cinta con exito comercial u que amuestran en pantalla bellas caracteristicas particulars d'ixe conflicto u d'os personaches d'a cinta.

### Anyos 1900

### Anyos 1910

### Anyos 1920

### Anyos 1930

### Anyos 1940

### Anyos 1950

### Anyos 1960

### Anyos 1970

### Anyos 1980

### Anyos 1990

### Anyos 2000

### Anyos 2010

### Anyos 2020

## Referencias

## Vinclos externos
Salix caprea

O **salce blanco** u **salzamorrera** ( (Linnaeus,1753)), tamién dito **catalunyer**, ye una especie de planta d'a orden d'os Malpighiales y familia Salicaceae que ye nativa d'Europa y Asia occidental y central.
 
## Notas


## Referencias

## Vinclos externos
Grupo sanguinio

Un **grupo sanguinio** ye una clasificación d'a sangre d'alcuerdo con as caracteristicas presents en a capa exterior d'os globulos royos y en o siero d'a sangre. As dos clasificacions mas importants pa describir grupos sanguinios en humans son os antichenos (o sistema AB0) y lo factor Rh. O sistema AB0 estió descubierto per Karl Landsteiner en 1901, y estió lo primer sistema de grupo sanguinio conoixiu; o suyo nombre promana d'os tres tipos de grupos que s'identifican: os d'anticheno A, d'anticheno B, y 0 (zero) sin antichenos.

As transfusions de sangre entre grupos incompatibles pueden provocar una reacción immunolochica que puede desembocar en hemolisi, anemia, falla renal, shock circulatorio y muerte.

O cientifico austriaco Karl Landsteiner recibió lo Premio Nobel de Fisiolochía u Medecina en 1930 per os treballos en a caracterización d'os tipos sanguinios AB0. Antiparte d'os grupos mayoritarios, i hai atros 32 muitismo mas rarizos.

## Referencias
Eritrocito

Os **eritrocitos** (d'o griego ἐρυθρός "royo", y κύτος "bolsa") tamién clamaus **globulos royos** u **hematías**, son as celulas mas numbrosas d'a sangre. A hemoglobina ye un d'os suyos prencipals components, y la suya función ye carriar l'oxichén enta os diferents tipos de teixius d'o cuerpo. Os eritrocitos humans, asinas como los d'a resta de mamifers, mancan de nuclio y de mitocondrios, per lo que han d'obtener a suya enerchía metabolica a traviés d'a fermentación lactica.

A cantidat considerada normal en a especie humana fluctúa entre 4.500.000 (en a muller) y 5.400.000 (en l'hombre) per milimetro cubico (u microlitro) de sangre, ye decir, arredol de 1000 vegadas mas que los leucocitos. L'exceso de globulos royos se denomina policitemia y la suya deficiencia se diz anemia.

## Referencias
Transfusión de sangre

A **transfusión de sangre** ye lo proceso de transferir sangre, u productos basaus en a sangre, dende una persona a lo sistema circulatorio d'unatra persona. As transfusions de sangre pueden salvar a vida d'o pacient en cualques situacions, como puede estar o desangrau masivo debiu a un trauma, u se pueden fer servir pa reemplazar a sangre perdida mientres a cirurchía. Tamién en casos d'anemia severa u trombocitopenia se fan servir as transfusions. A chent que sufre hemofilia u anemia de celulas falciformes pueden amenester transfusions frecuents de sangre. As primeras transfusions yeran con a sangre completa, pero en a moderna practica medica per un regular se fa con os components d'a sangre.

A primera transfusión de sangre humana documentada estió administrada per o doctor Jean-Baptiste Denys, qui l'15 de chunio de 1667 describió lo caso d'un malauto de sífilis que murió dimpués d'haber recibiu tres transfusions de sangre de cordero.

## Referencias
Leucocito

Os **leucocitos** (d'o griego λευκός "blanco", y κύτος "bolsa") u **globulos blancos** son un conchunto de celulas sanguinias que s'encargan d'a respuesta immunitaria, encargadas d'esfender a l'organismo contra substancias extranyas u achents infecciosos (antichenos). S'orichinan en o miollo osio y en o teixiu limfatico.

Os leucocitos son celulas mobils que se troban en a sangre transitoriament. A diferencia d'os eritrocitos (globulos royos), no contienen pigmentos y per ixo se les cualifica de globulos blancos.

As valors normals oscilan entre 5.000 y 11.000 per mm³.

Son as unicas celulas sanguinias con nuclio, mitocondrios y atros organulos celulars. Son capables de mover-se librement per meyo de pseudopodios. A suya grandaria oscila entre os 8 y os 20&nbsp;µm. O suyo tiempo de vida vareya entre cualques horas dica meses y anyos. Istas celulas pueden salir d'os vasos sanguinios a traviés d'un mecanismo clamau diapedesi.

## Menas de leucocitos
Os leucocitos se dividen en dos grans clases:
*Granulocitos (que poseyen granulos en o suyo citoplasma): son os neutrofilos, eosinofilos y basofilos.
*Agranulocitos (que mancan de granulos): son os monocitos y linfocitos.

## Referencias
Citoplasma

O **citoplasma** (d'o griego antigo κύτος *kýtos* "recipient","vaco" y πλάσμα *plásma* "estructura") ye la estructura basica que plena una celula adintro d'a membrana celular externa (plasmalema).

O citoplasma consta d'o citosol como fase liquida, incluyidas as substancias y proteínas disueltas en ell, y lo citoesqueleto mas soliu. En o citoplasma tamién i hai cuantos organulos, que pueden estar abuegaus per membranas y bella vez incluyius. En o caso d'as celulas eucariotas, o nuclio celular rodiau per o citoplasma gosa considerar-se per deseparau y lo suyo conteniu rodiau per a membrana nucleyar se denomina carioplasma.

O citoplasma de vegadas se trestalla en una rechión externa chelatinosa, amanada a la membrana y implicada en o movimiento celular, que se diz ectoplasma y una parti interna mas fluyida que recibe lo nombre d'endoplasma, que ye an se troban mayoría d'organulos. O citoplasma se troba tanto en as celulas procariotas como en as eucariotas y se troban disueltos cuantos nutrients que han lograu travesar a membrana celular.

## Referencias
Mitocondrio

Un **mitocondrio** (d'o griego antigo μίτος *mitos* "filo","vetel" y χονδρίον *chondrion* "granulo") ye un organulo que se troba en as celulas d'a mayoría d'os eucariotas, como animals, plantas y fongos. Os mitocondrios tienen una estructura de dople membrana y fan servir a respiración aerobica pa chenerar trifosfato d'adenosina (ATP), que s'utiliza en tota la celula como fuent d'enerchía quimica. Fuoron descubiertas per Albert von Kölliker en 1857.

## Referencias
Bibliotecas Publicas Municipals de Zaragoza

As **Bibliotecas Publicas Municipals de Zaragoza** son un rete de bibliotecas publicas dependients d'o Concello de Zaragoza, a traviés d'o Patronato Municipal d'Educación y Bibliotecas, organismo chestor d'a politica bibliotecaria municipal. A suya misión ye dotar a toz os ciudadans de cualsequier edat, materials y servicios que faciliten l'azeso a la información, a formación, l'ocio y a cultura.

O rete conta con un Centro Coordinador, 25 bibliotecas publicas (24 bibliotecas de cercanía trobatas por a ciudat y una especializata, a Biblioteca ta Chóvens Cubit), un bibliobús y servicios d'ampliaria bibliotecaria, amás de l'ofrexiu a traviés d'o sitio web.

## Funcions

Son funcions d'as Bibliotecas Publicas Municipals de Zaragoza as contempladas en l'articlo 2 d'o Reglamento de Funcionamiento y Rechimen Interno d'as Bibliotecas Publicas d'Aragón:

* Reunir, organizar y ofrexer a os usuarios una colección suficient y equilibrada de materials documentals que permitan a lo ciudadano l'azeso cheneral a la información, a formación y a cultura.
* Promover y estimular l'uso d'os suyos fondos por parte d'os ciudadans, fundamentalment por medio d'a consulta en sala d'os suyos materials y l'ampra d'os mesmos, asinas como a traviés d'a organizazión d'actividat culturals relacionadas con o mundo d'o libro y d'a cultura en cheneral.
* Conservar especialment os fondos de tema local y rechional.

## Centros

## Referencias

## Vinclos externos

*  Sitio web d'as Bibliotecas Publicas Municipals de Zaragoza
Maura Tombelli

**Maura Tombelli**, naixida de Montelupo Fiorentino (Ciudat metropolitana de Florencia, Italia) en 1952, ye una astronoma aficionada italiana, autora d'o descubrimiento de mas de doscientos asteroides. Basó lo suyo treballo en o campo de l'Astronomía como observadora d'estrelas variables. Ye miembro de l*'[[American Association of Variable Star Observers]]*.

L'asteroide 9904 Mauratombelli descubierto en 1997 por os astronomos italianos Andrea Boattini y Luciano Tesi recibe lo suyo nombre en a suya honor.
Yoshisada Shimizu

**Yoshisada Shimizu** (清水 義定 en chaponés) ye un astronomo chaponés naixiu en 1943, autor de cuantos descubrimientos d'asteroides.

L'asteroide 7300 Yoshisada que descubrió en 1992 en Takeshi Urata recibe lo suyo nombre en a suya honor.
Wolf Bickel

**Wolf Bickel**, naixiu de Bensberg, Tercer Reich (hue Bergisch Gladbach, Renania d'o Norte-Westfalia) o 6 de chulio de 1942, ye un astronomo alemán, formau en a Universidat Tecnica d'Aquisgrán y autor d'o descubrimiento de cuantos asteroides dende l'Observatorio de Bergisch Gladbach, a on bi treballa.
George Horine

**George Horine** naixiu d'Escondido (California) o 3 de febrero de 1890 y muerto en Merced o 28 de noviembre de 1948). Estió un atleta estadounidense especializau en a preba de brinco d'altaria en a cual plegó a conseguir una medalla de bronce en os Chuegos Olimpicos de 1912 y lo primer plusmarquista mundial con un brinco de 2,00 metros realizau lo 18 de mayo de 1912 en una competición realizada en Palo Alto, California.

## Vida esportiva
Establió o primer récord d'o mundo de brinco d'altaria con un brinco de 2,00 m (que en realidat estioron uns milimetros mas pues en Estaus Unius no usaban lo sistema metrico decimal), lo mantenió mientres dos anyos dica que o 2 de mayo de 1914 lo superó Edward Beeson con 2,01 metros.
En os Chuegos Olimpicos d'Estocolmo 1912 yera un d'os favoritos perque feba uns meses heba batiu lo récord d'o mundo, pero nomás aconsiguió estar tercer y medalla de bronce, blincando per alto d'1,89 metros, estando superau per lo suyo compatriota Alma Richards (oro con 1.93 metros) y per l'alemán Hans Liesche (archent con 1,91 metros).

## Vinclos externos
*  Perfil esportivo de George Horine seguntes World Athletics.
Sistema metrico decimal

O **sistema metrico decimal** ye un sistema de mesuras con unidaz de mesura basicas que son o metro y lo kilogramo, con multiplos y submultiplos d'ells basaus en o sistema decimal. Iste sistema, enamplau y esviellau, se troba en l'orichen d'o Sistema Internacional d'Unidaz, que ye actualment lo sistema de mesuras mas emplegau por toz os países, difuera d'Estaus Unius y belatra chicota excepción.
¡Se armó el belén!

***¡Se armó el belén!*** (títol orichinal en castellano, estrenada con iste títol en Aragón; en aragonés ***S'armó lo betlem!***, ye una cinta de cine espanyol de cine de comedia de l'anyo 1970 dirichida por José Luis Sáenz de Heredia seguntes un guión orichinal d'él mesmo, producida por Andrés Velasco ta *[[Hidalgo Producciones Cinematográficas]]*, con una Banda Sonora Orichinal d'Ángel Arteaga y una dirección de fotografía de Michel Kelber, ye protagonizada por destacaus actors d'o momento, como Paco Martínez Soria, Ángel de Andrés, Manuel Alexandre, Julia Caba Alba, Carlos Garrido, Irán Eory, Marisa Porcel, Rafael Alonso, Jesús Guzmán y Carmen Martínez Sierra.

## Rodache
La cinta se rodó en os Estudios Ballesteros de Madrit per lo que correspon a escenas interiors, rodando-se los exteriors en a ciudat de Madrit.

## Argumento
Don Mariano ye un mosén d'edat abanzada d'una parroquia en un barrio de clase obrera d'a ciudat de Madrit, a on los suyos parroquians, con ideolochía d'ezquierda, no gosan visitar guaire la parroquia. Un día recibe la visita d'un ninviau d'o bispau, qui li recrimina la poca actividat d'a suya parroquia y lo diriche enta una parroquia muit moderna y adaptada a las normas d'o Concilio Vaticano II ta aprender-ie como fer creixer l'afluyencia de parroquians en a suya propia parroquia. Don Mariano preba d'adaptar lo que ha podiu veyer mientres a suya visita, pero los resultaus o son pas guaire buenos: no li ha funcionau ixo d'enguerar un club social en a parroquia y tampoco no li ha funcionau pas l'esviellamiento d'a ilesia, en molestar-se los suyos parroquians en haber vendiu bellas estatuas de santos.

Cuan parixe que don Mariano ya s'ha resignau a marchar d'a suya parroquia, piensa en una gran idea: organizar un betlem vivient en a parroquia y que la televisión lo retransmita. Seguntes piensa acertadament, t'amanixer en a televisión todo lo barrio querrá partecipar-ie. O primer trango d'ixe camín ye insinuar Sebastián Macharnudo, a un d'os suyos parroquians, anarquista y director teatral, que podría estar l'organizador de l'evento y veyer lo suyo nombre en a pantalla. Convenciu, Sebastián recruta a los actors d'o betlem, pero una part d'os habitants d'o barrio en son en contra.

## Elenco

## Premios

## Se veiga tamién
* Cine en 1970.
* Cintas de 1970.

## Referencias

## Vinclos externos
*  ''¡Se armó el belén!'' en Internet Movie Database.
*  ''¡Se armó el belén!'' en FilmAffinity.
Chuegos Olimpicos de Los Angeles 2028

Os **Chuegos Olimpicos de Los Ángeles 2028** u **Chuegos Olimpicos d'a XXXIV Olimpiada d'a era moderna** serán una competición polisportiva organizada por o COI y que se celebrará en Los Angeles, Estaus Unius, dende o 14 dica o 30 de chulio de 2028.

O proceso de presentación y selección d'as seus candidatas prencipió en l'anyo 2015, Los Angeles heba presentau a suya candidatura a os Chuegos Olimpicos de 2024. Encara que yera plantiau que la siede d'ixes Chuegos sería triada o 13 de setiembre de 2017, mientres a 130ena Sesión d'o Comité Olimpico Internacional (COI) en Lima, uns meses dinantes o 31 de chulio de 2017, Los Angeles plegó a un alcuerdo con o COI pa retirar la suya candidatura y acceptar organizar los Chuegos de 2028, permitindo que París, una d'as dos ciudaz candidatas organizase l'evento en 2024.​ L'alcuerdo estió ratificau en a sesión d'o COI en Perú.

## Vinclos externos

* / Sitio web oficial París 2024.
Plaqueta

As **plaquetas**, tamién clamadas **trombocitos** (d'o griego θρόμβος "coagulo" y κύτος "celula"), son un component d'a sangre que la suya función (de conchunta con os factors de coagulación) ye reaccionar a lo sangrau per lesión d'os vasos sanguinios per meyo d'a formación de grumos, encomenzando asinas un coagulo de sangre. As plaquetas no tienen nuclio celular; son fragmentos de citoplasma que se derivan d'os megacariocitos d'a miollo osio u d'o polmón, que dimpués ingresan a la circulación. As plaquetas se troban  nomás en os mamifers, mientres que en atros vertebraus (p. eix., aus, anfibios), os trombocitos circulan como celulas mononucleares intactas.

Os ligandos indican a las plaquetas que migren enta la ferida. A medida que s'encaramullan mas plaquetas arredol de l'obredura, producen mas ligandos pa amplificar a respuesta. As plaquetas s'encaramullan arredol d'a ferida pa creyar un tape que atura lo fluxo de sangre difuera d'o teixiu. Una función prencipal d'as plaquetas ye contribuir a l'hemostasia: o proceso d'aturar o sangrau en o puesto de l'endotelio interrumpiu. S'achuntan en o puesto y, de no estar que l'interrupción sía fisicament masiau gran, tapan o forau.

## Referencias
Vaso sanguinio

Un **vaso sanguinio** ye una estructura vueda y tubular que fan parti de l'aparato circulatorio y conduz a sangre empentada per l'acción d'o corazón. A suya función prencipal ye carriar nutrients, oxichén y substancias de borrufalla. Existen cinco tipos de vasos sanguinios, que ordenaus per o recorriu que realiza la sangre dende que sale d'o corazón dica que retorna a lo mesmo, son os siguients: arterias, arteriolas, capilars, venulas y venas. Os vasos sanguinios que parten d'o corazón son as arterias y los que tornan a lo corazón reciben o nombre de venas.

## Malotías
Diferents malotías pueden afectar a los vasos sanguinios, entre ellas as siguients:

* Vasculitis: no ye una malotía unica, sino un conchunto d'entidatz que se caracterizan per a existencia d'un proceso inflamatorio que afecta a la paret d'o vaso.
* Arterioesclerosi: se caracteriza per a formación de placas en as paretz d'as arterias de calibre gran y meyano. Progresivament se produz dificultat pa lo paso d'a sangre per estenosi, podendo plegar a la oclusión completa.

## Referencias
Arteriola

Una **arteriola** ye un vaso sanguinio d'a microcirculación de diametro menor de 40-100&nbsp;µm (micrometros), dependendo d'o suya grau de contracción, que resulta d'as ramificacions d'as arterias y que conduz a sangre enta os capilars. A resistencia que presentan as arteriolas a lo paso sanguinio ye determinada per o grau de contracción u relaxación d'a capa muscular de ditas arteriolas.

## Referencias
Venula

As **venulas** son os chicoz vasos sanguinios a traviés d'os cuals prencipia a retornar a sangre enta lo corazón dimpués d'haber pasau per os capilars. Asinas, conducen a sangre dende los capilars enta las venas.

## Referencias
Leucemia

A **leucemia**  ye lo cáncer d'a sangre y se desembolica en o miollo osio. O miollo osio ye lo teixiu molsudo que se troba en o centro d'os uesos grans d'o cuerpo y que produz as tres prencipals celulas d'a sangre: Globulos blancos (que combaten as infeccions), globulos royos (que transportan oxichén) y plaquetas (que aturan as hemorrachias y permiten que a sangre coagule).

De normal, o diagnostico se realiza per meyo d'analisi de sangre u una biopsia de miollo osio.

Se desconoixe la causa exacta d'a leucemia. Se creye que una combinación de factors cheneticos y factors ambientals (no heredaus) desempenya un paper. Os factors de risgo incluyen o tabaquismo, a radiación ionizant, os productos petroquimicos (como lo benzeno), a quimioterapia previa y lo sindrome de Down. As personas con antecedents familiars de leucemia tamién tienen un risgo mayor.

I hai cuatro tipos prencipals de leucemia: leucemia linfoblastica aguda, leucemia mieloide aguda, leucemia linfocitica cronica y leucemia mieloide cronica, asinas como cuantos tipos menos comuns. Tanto as leucemias como los linfomas perteneixen a un grupo mas amplo de tumors que afectan a sangre, o miollo osio y lo sistema limfatico, conoixius como tumors d'os teixius hematopoyetico y linfoide.

O tractamiento puede incluyir bella combinación de quimioterapia, radioterapia, terapia enfilada y trasplante de miollo osio, amás de ficacio de refirme y cudiaus paliativos, seguntes sía necesario. Bels tipos de leucemia se pueden controlar con conducta expectant. L'exito d'o tractamiento depende d'o tipo de leucemia y de l'edat d'a persona. Os resultaus han amillorau en o mundo desarrollau. A taxa de supervivencia a cinco anyos ye d'o 65 % en os Estaus Unius. En ninos menors de 15 anyadas d'edat en países d'o primer mundo, a taxa de supervivencia a cinco anyos ye superior a lo 60 % u mesmo a lo 90 %, seguntes o tipo de leucemia. En os ninos con leucemia aguda que no tienen cáncer dimpués de cinco anyos, ye poco prebable que lo cáncer torne.

En 2015, a leucemia yera present en 2,3 millons de personas en tot o mundo y causó 353.500 muertes. Ye lo tipo de cáncer mas común en os ninos; tres cuatrenas partis d'os casos de leucemia en ninos son d'o tipo linfoblastico agudo. Manimenos, mas d'o 90 % de totas as leucemias se diagnostican en adultos.

## Referencias
Pericarditis

A **pericarditis** ye una malotía chenerada per a inflamación d'o pericardio, a capa que cubre a lo corazón. A pericarditis responde a ormino a una complicación d'infeccions virals, per un regular per ecovirus u Coxsackievirus y, con menor asiduidat, ye orichinada per influenza u infección per VIH. As infeccions bacterianas pueden provocar una pericarditis bacteriana (denominada tamién *pericarditis purulenta*). D'o mesmo modo, cualques tipos d'infeccions micoticas son capables de producir pericarditis.

## Referencias
Miocarditis

A **miocarditis**  ye un termin medico que describe la inflamación d'o miocardio, que ye la porción muscular d'o corazón. Per un regular ye debida a una infección viral u bacteriana, y se presenta como dolor de peito, sinyals repentins d'insuficiencia cardiaca y muerte de sopetón.

## Referencias
Endocarditis

A **endocarditis**  ye una malotía que se produz como resultau d'a inflamación de l'endocardio. Ye decir, un proceso inflamatorio localizau en o revestimiento interno d'as cameras y valvulas cardiacas. A endocarditis puede afectar o musclo cardiaco, as valvulas u lo revestimiento d'o corazón. A gran mayoría d'os malautos que padeixen una endocarditis sufren tamién belatro tipo de malotía cardiaca subchacent.

## Referencias
Kaarma

**Kaarma** ye un lugar d'Estonia situau en o municipio de Saaremaa, condau de Saare, en a isla de Saarema. A suya población humana yera de 91 habitants en l'anyo 1991 en una superficie de 4,2 km², con una densidat de población de 18,57 hab/km².
Sabina de Villamayor

A **sabina de Villamayor de Galligo** ye un árbol singular u monumental de *[[Juniperus thurifera]]* u sabina albar, localizau en a población aragonesa de Villamayor de Galligo, tien un perimetro de 2,37 m y mas de 13 m de altura y se li calcula una edat aproximada d'alto u baixo dos mil anyos,. Ye situada dentro d'a zona LIC Sierras de Alcubierre y Sigena que fa parte d'a Rete Natura 2000.

Representa o legau d'as antigas selvas d'a Hispania romana, cuan cuasi tota la peninsula iberica yera una gran selva mediterrania. As sabinas se talloron per o suyo gran porte y en estar una fusta imputrescible. Encara que se diz que dita fusta se fació servir pa construyir parte d'as embarcacions de l'Armada Invencible, ixa afirmación ye falsa. Tanimientres, sí que s'emplegó en obras d'edificación que requerisen cimentacions per medio de pilotache, fendo servir pilotes de fusta de sabina.

Esta sabina ye l'unico eixemplar que sobrevive en a zona de Villamayor, amanada a o parache d'o denominau mont Escuro, an se troba como selva natural. En o suyo entorno, naturalistas y amants d'o medio ambient han deixau o suyo legau. Iste árbol representa un important simbolo pa la localidat de Villamayor de Galligo, celebrando-se arredol de l'árbol escaicimientos de forma periodica. Amás ye l'emblema d'o municipio, estando representada en o suyo escudo d'armas como elemento central la sabina.

## Referencias
Hemorroide

As **hemorroides**  (d'o griego antigo αἷμα *haima*: "sangre" y ῥεῖν *rhein*: "fluyir"), tamién popularment conoixidas como **almorranas** (d'o latín **haemorrheuma*), son varicies u inflamacions d'as venas en o recto y l'ano. As hemorroides son plexos de teixiu connectivo y vasos arteriovenosos que se troban en a submucosa de l'ano y d'o conducto anal. Se trestallan en internas (as que se troban per alto d'a linea dentada en o conducto anal) y externas (as que se troban distals u per abaixo d'a linea dentada).

## Referencias
Varicie

As **varicies** u **varicias** son dilatacions venosas que se caracterizan per a incapacidat d'establir un retorno eficaz d'a sangre a lo corazón. As mas habituals son as d'os miembros inferiors.

Se producen per una alteración d'as valvulas venosas, dispositivos situaus adintro d'a luz d'a vena en forma d'un dople niedo de volandrina que permite lo fluxo unidireccional d'a sangre cara enta lo retorno cardiaco y, a la suya vegada, impide o refluxo d'ista a la periferia (refluxo venoso retrogrado). As varicias se pueden trobar en atros puestos como l'esofago (varicias esofachicas), rechión anal (hemorroides) u en testiclos (varicocele). De tota hora son dilatacions venosas.

## Referencias
Gary Hug

**Gary Hug**, naixiu lo 29 d'octubre de 1950, ye un astronomo estausunidense qui, dende lo suyo treballo en l'Observatorio Fairpont, ye lo descubridor de bellos centenars d'asteroides. Tamién ye lo descubridor d'o planeta periodico 178P/Hug-Bell, que recibe lo suyo nombre y lo d'o suyo companyero Graham E. Bell.
Tom Gehrels

**Tom Gehrels**, naixiu de Haarlemmermeer (Holanda Septentrional, Países Baixos) o 21 de febrero de 1925 y muerto en Tucson (Arizona, Estaus Unius) l'11 de chulio de 2011, estió un astronomo neerlandés (encara que posteriorment adquirió la nacionalidat estausunidense) que ha trreballau en o campo d'os asteroides, en relación mas que mas con os asteroides amanaus a la Tierra, estando lo descubridor de mas de 4.000 asteroides. Formau en as universidatz de Leiden y Chicago, treballó cuantas anyadas ta la Universidat d'Arizona y recibió lo Premio Harold-Masursky en l'anyo 2007 por a suya contribución excepcional a la ciencia planetaria. Antiparte, ye lo pai de l'astrofisico Neil Gehrels.

En la Universidat d'Arizona estió un d'os impulsors d'o prochecto *[[Spacewatch]]*, adedicau mas que mas a la rechira d'os asteroides amanaus a la Tierra. Ha estau lo descubridor de muitos cometas, incluyindo-ie los cometas periodicos 64P/Swift-Gehrels (con Lewis Swift), 78P/Gehrels, 82P/Gehrels y 90P/Gehrels, que portan o suyo nombre, y tamién d'alto u baixo 5.000 asteroides, en destacando los asteroides Apolo (1864) Daedalus) y (5011) Ptah y l'asteroide Amor (4587) Rees, amás de decenas d'asteroides de tipo troyano). La mayor parte d'os suyos descubrimientos son de conchunto con o matrimonio de neerlandeses Cornelis Johannes van Houten y Ingrid van Houten-Groeneveld, que treballaban en a Universidat de Leiden y a qui Gehrels ninviaba en o marco d'o sondeyo Palomar-Leiden las placas que feba con o telecopio de 48 pulgadas de l'observatorio Palomar ta que éls las analizasen. L'asteroide (1777) Gehrels recibe lo suyo nombre en a suya honor.

Mientres a Segunda Guerra Mundial, Tom Gehrels fació parte d'a resistencia neerlandesa y con posterioridar formó parte de l'equipo que entrevistó a los supervivients d'os presoneros politicos forzaus a treballar ta lo Tercer Reich en a fabricación d'as bombas volants V1 y V2 baixo la supervisión de Werner von Braun, y afirmaba que lo mal tracto a los presoneros yera responsabilidat en gran parte de von Braun, encara que las biografías edulcuradas l'amagasen.

## Obras
* 1990: Tom Gehrels: *On the Glassy Sea: An Astronomer's Journey*, Nueva York, Amer Inst of Physics, 340 p. (ISBN 0-88318-598-9)
* 1994: Tom Gehrels, Mildred Shapley Matthews y A. M. Schumann: *[https://books.google.com/books?id=xXWZolI9NkUC&printsec=frontcover Hazards due to Comets and Asteroids]*, University of Arizona Press, 1.300 p. (ISBN 978-0-8165-1505-9).

## Vinclos externos
Radioterapia

A **radioterapia**  ye una mena de tractamiento oncolochico que fa servir as radiacions pa eliminar as celulas tumorals (per un regular cancerichenas) en a parti de l'organismo an s'apliquen (tractamiento local). A radioterapia actúa sobre lo tumor, destruyindo as celulas malignas y asinas impide que creixcan y se reproduzcan. Ista acción tamién puede exercer-se sobre los teixius normals; manimenos, os teixius tumorals son mas sensibles a la radiación y no pueden reparar o mal produciu de forma tan eficient como lo fa lo teixiu normal, de traza que son destruyius bloquiando lo ciclo celular. D'istos fenomenos que ocurren en os sers vivos dimpués de l'absorción d'enerchía procedent d'as radiacions s'encarga la radiobiolochía.

## Se veiga tamién
* Accident radiolochico de l'Hespital Clinico de Zaragoza.

## Referencias
Tabaquismo

O **tabaquismo**  ye l'adicción a lo tabaco provocada sobretot per a nicotina y que, seguntes a OMS, ye la primera causa d'atras malotías, invalideza y muerte prematura d'o mundo. Se considera una malotía cronica sistemica con posibilidaz de tractamiento, perteneixient a lo grupo d'as adiccions y catalogada en o *Manual diagnostico y estatistico d'os trestuques mentals* (DSM-IV) de l'Asociación Americana de Psiquiatría.

Seguntes a OMS en o mundo i heba en 2002 mas de 1.100 millons de fumadors, lo que representa alto u baixo un tercio d'a población mayor de 15 anyos. O 74 % de fumarros se consumen en os países de baixo y baixo-meyo livel d'ingresos. En 2004 a OMS estimó que 4,9 millons de personas mueren anyalment a resultas d'o consumo d'o tabaco.

## Referencias
Índiz de masa corporal

L' **Índiz de masa corporal** (IMC) ye una cifra que permite avaluar a corpulencia d'una persona relacionando la suya masa con a suya alzada.

Estió desarrollau per o belga Adolphe Quetelet mientres elaboraba lo suya sistema de *fisica social* entre los anyos 1830 y 1850 (per tanto, tamién se conoixe como **Índiz de Quetelet**). A suya formula ye:

::IMC=\frac{m}{h^2}

An *m* ye la masa d'a persona y *h* a suya altaria; totas dos introducidas en unidaz d'o SI, ye decir, kg y m. A suya interpretación ye la siguient (aplicable nomás a personas adultas, pa ninos a clasificación ye distinta):

## Referencias
Insuficiencia cardiaca

A **insuficiencia cardiaca** ye un sindrome fisiopatolochico, que resulta de cualsequier trestuque, bien sía estructural u funcional d'o corazón, que cause la incapacidat d'iste de fer plen u pompiar sangre en os volumens adecuaus pa satisfer as demandas d'o metabolismo tisular u, si l'aconsigue, lo fa a estachas d'una elevación cronica d'a presión d'empliu ventricular. No ha de trafucar-se con a perda de traquius, lo cual se denomina asistolia, ni con un ature cardiaco, que ye cuan a función normal d'o corazón cesa con o subsecuent colapso hemodinamico que conlleva a la muerte. A resultas de que no toz os pacients cursan con sobrecarga de volumen en l'inte de l'avaluación inicial u revaluacions subsiguients, se prefiere lo termin insuficiencia cardiaca per sobre lo mas anticuau termin insuficiencia cardiaca conchestiva.

Con frecuencia, a insuficiencia cardiaca conchestiva se pasa per alto a causa d'a manca d'una definición universalment aprebada y a las dificultaz diagnosticas, en especial si la malotía se considera «lieu». Encara con as millors terapias, a insuficiencia cardiaca ye asociada a una taxa anyal de mortalidat d'un 10 %. Ye la prencipal causa d'hespitalización en personas mayors de 65 anyadas d'edat.

## Referencias
Aturada cardiorespiratoria

L**'aturada cardiaca** ye cuan o corazón deixa de traquiar. En aturar-se lo corazón, tamién s'atura la respiración immediatament dimpués, u dinantis (causa cheneralment respiratoria de l'ature cardiaco), per ixo se charra tamién d**'aturada cardiorespiratoria**.

Ye una emerchencia medica que, sin una intervención medica immediata, prevocará la muerte cardiaca en cuestión de menutos. S'amenista reanimación cardiopulmonar (RCP) y posiblement desfibrilación dica que se pueda proporcionar un tractamiento adicional. L'aturada cardiaca da como resultau una perda rapida d'a conoixencia y la respiración puede estar anormal u estar absent.

Si bien l'aturada cardiaca puede estar causau per un ataque cardiaco u una insuficiencia cardiaca, istos no son lo mesmo, y en 15 a 25 % d'os casos, i hai una causa no cardiaca. Cualques personas pueden experimentar dolor en o peito, dificultat pa alentar, ansias, frecuencia cardiaca elevada y una sensación de mareyo immediatament antis de sufrir una aturada cardíaca.

A causa mas común d'aturada cardiaca ye un problema cardiaco subchacent, como la malotía d'as arterias coronarias, que disminuye a cantidat de sangre oxichenada que irriga lo musclo cardiaco.

## Notas


## Referencias
Freitas

**Freitas** (nombre artistico de **Facundo Freitas Costa**) naxiu de Montevideo (Montevideo, Uruguai) o 12 d'aviento de 2002, ye un cantaire y compositor espanyol de reggaeton, activo en o mundo d'a musica dende 2019.

## Trachectoria
D'orichen latino y naxiu d'Uruguai, **Freitas** se tresladó enta Espanya con nomás que un solo anyo d'edat, estando en Espanya a on desembolicó la suya pasión por a musica. Cuan teneba 15 anyos decidió investigar mas sobre o tema y se matriculó en un curso de tecnico en producción musical y de soniu, a on escomencipió a gravar as suyas primeras cancions. Cuan teneba 17 anyos publicó a suya primera canción profesional clamada "Fuego", y dimpués de 2 anyos en a industria anunció lo lanzamiento d'o suyo primer disco musical, clamau *Fe*. En marzo de 2022 estió nominau a los Premios MIN en as categorías de Millor Artista Emerchent, Canción de l'Anyo, Millor Letra Orichinal, Millor Video Musical y Millor Producción Musical.

## Referencias

## Vinclos externos
Jesús Castillo

**Jesús Abdallah Castillo Molina** (Callao, Perú, 11 de chunio de 2001), conoixiu esportivament como **Jesús Castillo**, ye un futbolista peruano que chuga en la posición de centrocampista en lo Sporting Cristal d'a Liga 1 de Perú.

Cal destacar que ye internacional absoluto con a selección nacional de Perú.
Progresión d'o récord mundial femenín de 400 metros lisos

En iste articlo s'amuestra a **progresión d'o récord mundial femenín de [[400 metros lisos]]** dende l'anyo 1957. O primer récord mundial en os 400 metros pa mullers estió reconoixiu per la *International Amateur Athletics Federation* (IAAF), hue *[[World Athletics]]*, en 1957.

## Progresión

### Cronometrau manualment

* **"y"** indica tiempo realizau en una distancia de 440 yardas pero homologau como récord de 400 metros lisos.

### Cronometrau electronicament

## Notas y referencias

## Vinclos externos
*  Progresión d'o récord mundial masculín de 400 metros lisos seguntes *[[World Athletics]].*
Hipermetropía

A **hipermetropía** ye un defecto ocular de refracción que consiste en que os rayos de luz inciden en o uello humán, complegando dezaga d'a retina, fendo d'ista traza lo foco u imachen. Ye debida cuasi de tota hora a que lo uello ye muit curto en o suyo eixe antro-posterior.

Ye un defecto muit frecuent, encara que no ye progresivo ni tien repercusions grieus. Se tracta per meyo de l'emplego de lents compensadoras converchents u convexas y/u se corrige con cirurchías refractivas a pur de rayos láser. A hipermetropía, a miopía y l'astigmatismo son os prencipals defectos de refracción u ametropías. A magnitut d'iste defecto se mide en dioptrías positivas. 
    
## Referencias
Astigmatismo

En oftalmolochía y optometría, l**'astigmatismo** (d'o griego antigo ἀ-, "sin", y στιγμή, "punto") ye un defecto ocular que se caracteriza perque existe una refracción diferent entre dos meridianos oculars, lo que impide l'enfoque claro d'os obchectos. Cheneralment se debe a una alteración en a curvatura anterior d'a cornia. A cornia ye la rechión transparent que se troba en o polo anterior d'o uello y actúa como una lent a traviés d'a cual pasa la luz que s'enfoca sobre la retina en a parti posterior d'o uello. A superficie d'a cornia ha de estar simetrica y regular en as suyas curvaturas, de no estar asinas se produz l'astigmatismo.

En o uello humán, l'astigmatismo ye frecuent en mayor u menor grau y gosa asociar-se a atros defectos de refracción, como miopía u hipermetropía. Puede correchir-se per meyo de l'emplego de lents cilindricas.
    
## Referencias
Sindrome de Down

O **sindrome de Down** ye un trestuque chenetico causau per a presencia total u parcial d'una tercera copia d'o cromosoma 21. Per un regular, s'asocia con retardos en o creiximiento fisico, discapacidat intelectual de lieu a moderada y rasgos facials caracteristicos. O coeficient intelectual promeyo d'un adulto choven con sindrome de Down ye 50, equivalent a la capacidat mental d'un nino d'ueito u nueu anyos, pero isto puede variar amplament.

Os pais d'a persona afectada gosan estar cheneticament normals. A prebabilidat aumenta de menos d'o 0,1 % en as mais de 20 anyos a 3 % en as de 45 anyos. Se creye que lo cromosoma adicional se produz per casualidat, sin actividat conductual conoixida ni factor ambiental que cambie la prebabilidat. O sindrome de Down se puede identificar mientres a emprenyatura per meyo d'examens de detección prenatals seguius de prebas de diagnostico u dimpués d'a naixencia per meyo d'observación directa y prebas cheneticas.  Dende la introducción d'as prebas de detección, as emprenyaturas con sindrome de Down a ormino s'abortan (taxas que vareyan de 50 % a 85 % seguntes a edat materna, a edat chestacional y la raza u l'orichen etnico d'a mai).

No i hai cura pa lo sindrome de Down. S'ha contrimostrau que la educación y la ficacio adecuada amilloran a calidat de vida. Beluns ninos con sindrome de Down s'educan en clases escolars tipicas, mientres que atros requieren una educación mas especializada. Cualques personas con sindrome de Down se gradúan d'a escuela secundaria y cualques asisten a la educación postsecundaria. En a edat adulta, arredol d'o 20 % en os Estaus Unius realiza bel tipo de treballo remunerau, y muitos requieren un entorno de treballo protechiu. A ormino s'amenesta refirme en afers financiers y legals. A esperanza de vida ye d'arredol de 50 a 60 anyos en o mundo desarrollau con una ficacio medica adecuada. Se recomiendan examens de detección regulars pa detectar problemas de salut comunas en o sindrome de Down a lo luengo d'a vida d'a persona.

O sindrome de Down ye una d'as anomalías cromosomicas mas comunas en os sers humans. Ocurre en alto u baixo 1 de cada 1000 bebés que naixen cada anyada. En 2015, o sindrome de Down yera present en 5,4 millons de personas en tot o mundo y resultó en 27.000 muertes, frent a las 43.000 muertes en 1990. O sindrome prene lo suyo nombre d'o medico britanico John Langdon Down, qui describió de tot o sindrome en 1866. A causa chenetica d'o sindrome de Down se descubrió en 1959.
    
## Referencias
Luis Prendes

**Luis Prendes Estrada**, naixiu de Melilla (Espanya) o 22 d'agosto de 1913 y muerto en Madrit (Comunidat de Madrit, Espanya) o 27 d'octubre de 1998, estió un actor espanyol, activo en o mundo d'o teatro y d'o cine espanyols dende meyaus d'os anyos 1930 dica la suya muerte. Actor destacau, estió mientres bellas anyadas protaonista de cuantas cintas d'o cine espanyol. Yera chirmán d'as actrices Mari Carmen y Mercedes Prendes.

Fillo de militar, a suya prmera vocación estió la carrera de militar y principió estudios d'oficial d'a marina mercante, pero bien luego se decantó por o mundo d'os escenarios. Os suyos primers treballos como actor estioron en as companyías teatrals de su chirmana Mercedes, de Carmen Díaz y de Concha Catalá. Tanimientres, no estió dica la fin d'a Guerra civil espanyola que la suya carrera actoral se convertió en important, estando primer actor d'o Teatro María Guerrero de Madrit dica que formó la suya propia companyía. Paralelament, mientres os anyos 1940 y 1950 tenió una prolifica actuación en a pantalla gran, mas que mas en cintas de comedia dirichidas por Ignacio Farrés Iquino, Alejandro Ulloa u José María Forqué. Cuan principio las suyas emisions *[[Televisión Española]]* tamién estió un d'os actors habituals en os espacios adedicaus a lo teatro.

Morió a causa d'un cáncer en Madrit o 27 d'octubre de 1998, y li dioron tierra en o Fosal de l'Almudena d'ixa capital.

## Filmografía

## Referencias

## Vinclos externos
*  Luis Prendes en Internet Movie Database.
*  Luis Prendes en o *[[Diccionario biográfico español]]* d'a *[[Real Academia de la Historia]]*.